- Hindi News
- National
- केरल के सीएम का सिर कलम करने पर एक करोड़ रुपए के इनाम का वक्तव्य वापस लिया
केरल के सीएम का सिर कलम करने पर एक करोड़ रुपए के इनाम का वक्तव्य वापस लिया
उज्जैन | राष्ट्रीय स्वयं सेवक संघ के उज्जैन महानगर सहप्रचार प्रमुख डॉ.कुंदन चंद्रावत ने अपना वह वक्तव्य वापस ले लिया जिसमें उन्होंने केरल के मुख्यमंत्री का सिर कलम कर लाने पर एक करोड़ रुपए इनाम देने की घोषणा की थी। एक दिन पहले बुधवार शाम शहीद पार्क पर जनधिकारी मंच की आक्रोश सभा हुई थी। इसमें डॉ.चंद्रावत ने यह घोषणा की थी। भाषण के बाद भास्कर से चर्चा में वे अपने बयान पर अड़िग रहे लेकिन गुरुवार को उन्होंने प्रेसनोट जारी कर कहा- केरल में निरंतर हो रही राष्ट्रीय स्वयंसेवक संघ के सेवकों की हत्याओं से अत्यंत दुखी होकर इस तरह के भाव व्यक्त किए थे। मैं वक्तव्य को वापस लेता हूं और खेद प्रकट करता हूं।
संघ का अधिकृत वक्तव्य नहीं - नंदकुमार
डॉ.चंद्रवत के इस बयान के बाद संघ के अभा सह प्रचार प्रमुख जे.नंदकुमार ने भोपाल से जारी बयान में कहा डॉ. कुंदन द्वारा दिया बयान संघ का अधिकृत वक्तव्य नहीं है। डॉ. कुंदन के भावावेश में दिए बयान की संघ घोर भर्त्सना करता है। इंदौर से भी प्रांत प्रचार प्रमुख डॉ. प्रकाश शास्त्री ने कहा चंद्रावत का बयान संघ का मत नहीं है।
tgl_Latn sot_Latn hin_Deva hin_Deva hin_Deva hin_Deva hin_Deva